**ΑΔΑ: 9ΥΛΟΟΡΡ3-4ΙΚ**

**Αρ.Πρωτ.: 2232/07.04.22**

**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

**ΘΕΜΑ: «Πρόσκληση συλλογής προσφορών για την προμήθεια υλικών χειρουργείου για ουρολογικά χειρουργεία στο Γ.Ν. Θήρας»**

**ΣΧΕΤ: α. Ν.4412/16 και τις λοιπές διατάξεις κείμενης νομοθεσίας**

**β. Την με Αρ. Πρωτ. 2106/31.03.22 εισήγηση του Ουρολόγου του Γ.Ν. Θήρας .**

Προϋπολογισθείσα δαπάνη: **Χίλια πεντακόσια ευρώ (1.500 €) συμπεριλαμβανομένου του νόμιμου Φ.Π.Α**

|  |  |
| --- | --- |
| Κριτήριο αξιολόγησης | Ημερομηνία δημοσίευσης στο ΔΙΑΥΓΕΙΑ |
| **Χαμηλότερη Τιμή** | 7 Απριλίου 2022 |

**ΧΡΟΝΟΣ ΔΙΕΝΕΡΓΕΙΑΣ**

|  |  |  |  |
| --- | --- | --- | --- |
| **ΤΡΟΠΟΣ ΥΠΟΒΟΛΗΣ**  **ΠΡΟΣΦΟΡΩΝ** | **ΤΕΛΙΚΗ ΗΜΕΡΟΜΗΝΙΑ**  **ΥΠΟΒΟΛΗΣ ΠΡΟΣΦΟΡΩΝ** | **ΗΜΕΡΑ** | **ΩΡΑ** |
| Ανοιχτές προσφορές στο mail: [supplies@santorini-hospital.gr](mailto:supplies@santorini-hospital.gr) και στο fax: 2286035459 | 14 Απριλίου 2022 | Πέμπτη | 13:00 μ.μ. |

**ΠΕΡΙΓΡΑΦΗ ΠΡΟΜΗΘΕΙΑΣ**

Αντικείμενο της πρόσκλησης είναι η συλλογή προσφορών για την προμήθεια των παρακάτω ειδών ενδοουρολογίας:

|  |  |
| --- | --- |
| **Περιγραφή** | **Ζητούμενη ποσότητα** |
| **Υδρόφιλα οδηγά σύρματα**  Οδηγό σύρμα ουρολογικό, με πυρήνα κατασκευασμένο από Nitinol και Κοβάλτιο ο οποίος περιβάλλεται από υδρόφιλη επικάλυψη. Το οδηγό σύρμα να διατίθεται με διάμετρο 0,035’’ & 0,038’’ να έχει μήκος 150cm και η σκληρότητά του να είναι τύπου Stiff. Το άκρο του σύρματος να είναι κεκαμμένο, να έχει μήκος 5cm, να λεπταίνει σταδιακά, να είναι εύκαμπτο και με υδρόφιλη επικάλυψη. Το σώμα του  σύρματος να έχει ειδικό σχεδιασμό σπειρώματος ώστε να ελέγχεται καλύτερα η διαδικασία εισαγωγής του σύρματος. | **2** |
| **Ουρητηρικοί καθετήρες (pigtail)**  **Με σύρμα**  Σετ ενδοπρόθεσης τύπου διπλού Pigtail ανοικτού άκρου, κατασκευασμένη από πολυουρεθάνη με υδρόφιλη επικάλυψη, βιοσυμβατή, ακτινοσκιερή, μακράς διάρκειας παραμονής έως 12 μήνες, με οπές στα άκρα και σε όλο της το μήκος. Να διαθέτει σύστημα ευθείασης του άκρου του pigtail για την εύκολη τοποθέτηση του οδηγού σύρματος, ακτινοσκιερή διαβάθμιση ανά 5cm και ειδική επικάλυψη pHreecoat, η οποία να κρατά σταθερά τα επίπεδα του pH στην επιφάνεια του καθετήρα ώστε να ελαχιστοποιεί την προσκόλληση ουρικών αλάτων. Το σετ να περιλαμβάνει: καθετήρα Pigtail, προωθητή με ακτινοσκιερό άκρο και υδρόφιλο οδηγό σύρμα από NITINOL μήκους 150cm περίπου. Διάμετροι και μήκη stent: 4,7ch μήκος 26 cm τμχ 2, 4,7ch μήκος 28cm τμχ 2, 6ch μήκος 26cm τμχ 2, 6ch μήκος 26cm τμχ 2, 6ch μήκος 28cm τεμ 6. | **14** |
| **Ουρητηρικοί καθετήρες (pigtail)**  **Χωρίς σύρμα**  Σετ ενδοπρόθεσης τύπου διπλού Pigtail ανοικτού άκρου, κατασκευασμένη από πολυουρεθάνη με υδρόφιλη επικάλυψη, βιοσυμβατή, ακτινοσκιερή, μακράς διάρκειας παραμονής έως 12 μήνες, με οπές στα άκρα και σε όλο της το μήκος. Να διαθέτει σύστημα ευθείασης του άκρου του pigtail για την εύκολη τοποθέτηση του οδηγού σύρματος, ακτινοσκιερή διαβάθμιση ανά 5cm και ειδική επικάλυψη pHreecoat, η οποία να κρατά σταθερά τα επίπεδα του pH στην επιφάνεια του καθετήρα ώστε να ελαχιστοποιεί την προσκόλληση ουρικών αλάτων. Διάμετροι και μήκη stent: 4,7ch 26cm τμχ 1, 6ch 28cm | **2** |
| **Tumor stent**  Oυρητηρική ενδοπρόθεση για διαχείριση όγκων, ανοιχτού άκρου με οδηγό σύρμα. Μήκους 26/30cm, διαμέτρου 6ch,. Η συσκευασία να περιλαμβάνει ουρητηρική ενδοπρόθεση ανοικτού ακρου, οδηγό σύρμα με μετακινούμενο πυρήνα, σύστημα προώθησης με  εσωτερικό καθετήρα. Χρόνος παραμονής της ενδοπρόθεσης έως 6 μήνες. Ο άξονας της ενδοπρόθεσης να αποτελείται από μαλακή πολυουρεθάνη εξωτερικά με ενισχυμένο πυρήνα πολυαμιδίου. Η ενδοπρόθεση να φέρει ακτινοσκιερές σημάνσεις από τιτάνιο για την σωστή τοποθέτηση της. Ευθύ εύκαμπτο άκρο μήκους 3cm. Μήκος οδηγού σύρματος 145cm. | **2** |

**ΓΕΝΙΚΟΙ ΟΡΟΙ :**

* Ισχύς Προσφορών: 60 ημέρες κατ’ ελάχιστο.
* Αποστολή προσφορών: Ανοιχτές προσφορές στο e-mail: [supplies@santorini-hospital.gr](mailto:supplies@santorini-hospital.gr) ή στο fax: 2286035459 έως τις 14.04.22 ημέρα Πέμπτη και ώρα 13:00.
* Τρόπος Πληρωμής: Με δέσμευση του ποσού από τον ΚΑΕ 24.01.01.80 (Υγειονομικό Υλικό) του εγκεκριμένου για το 2022 προϋπολογισμού του Γ.Ν. Θήρας και εντός 60 ημερών από την έκδοση τιμολογίου και την οριστική παραλαβή των ειδών.
* Στην υποβληθείσα προσφορά θα πρέπει να υπάρχει ρητή αναφορά ότι συμμορφώνεται πλήρως με τις τεχνικές προδιαγραφές της παρούσας πρόσκλησης.
* Η προσφορά θα πρέπει να φέρει σφραγίδα και υπογραφή .

Για ποσά πάνω από 1.500€ είναι απαραίτητη η προσκόμιση φορολογικής ενημερότητας και για ποσά πάνω από 3.000€ είναι απαραίτητη η προσκόμιση φορολογικής και ασφαλιστικής ενημερότητας.

**Ο ΕΝΤΕΤΑΛΜΕΝΟΣ ΣΥΜΒΟΥΛΟΣ ΓΙΑ ΤΟ Γ.Ν. ΘΗΡΑΣ**

**ΔΙΑΜΑΝΤΟΠΟΥΛΟΣ ΝΙΚΟΛΑΟΣ**